Караблекрушэнне ля Патэгі (2023)

12 чэрвеня 2023 года на рацэ Нігер паблізу горада  (штат , Нігерыя) перавярнулася драўлянае судна, што прывяло да гібелі больш за 100 чалавек.

 Напярэдадні 
Лодачныя аварыі на рэках Нігерыі здараюцца часта. Невыкананне правілаў бяспекі, адсутнасць выратавальных камізэлек, перагрузка і дрэннае тэхнічнае абслугоўванне суднаў часта прыводзяць да няшчасных выпадкаў са смяротным зыходам. Нягледзячы на факт, што начное плаванне ў краіне дэ-юрэ забаронена, закон рэдка выконваецца.

У 2021 годзе ў Нігерыі адбыліся дзве буйныя аварыі: адна ў маі (98 загінулых), а іншая ў лістападзе (76 загінулых). У апошнія гады ў краіне пачасціліся здарэнні на лодках.

 Ход падзей 
11 чэрвеня ў вёсцы Эгботы (Эгбу) пад Патэгі было вяселле. Большасць прысутных — сваякі маладых з пяці іншых вёсак — Эбу, Гакпан, Кпада, Кучалу і Сампі. Свята працягвалася да позняй ночы. Госці прыбылі на вяселле на матацыклах, але вяртацца вымушаны былі на драўляным караблі па рацэ Нігер, бо моцны дождж затапіў дарогу.

На лодку селі 270 пасажыраў, што значна перавышала яе ўмяшчальнасць у 100 чалавек. Акрамя таго, на судна таксама загружаны матацыклы. 12 чэрвеня, паміж 3 і 4 гадзінамі раніцы, высокія хвалі падхапілі лодку. Судна сутыкнулася з галінай дрэва, схаванай у рацэ Нігер, у выніку лодка разламалася на дзве часткі. Вялікі аб’ём вады змыў пасажыраў. Пра інцыдэнт многія мясцовыя жыхары даведаліся праз некалькі гадзін, але сяляне навакольных вёсак паспелі выцягнуць з вады сто чалавек.

На 15 чэрвеня прынамсі 106 чалавекі загінулі: 61 з Эбу, 38 з Гакпана, чацвёра з Кпады, двое з Кучалу і адзін з Сампі. Яшчэ 144 выратаваны.

 Рэакцыя 
Мясцовыя жыхары апісалі здарэнне як самую смяротную лодачную аварыю, якую яны бачылі за апошнія гады. Урад штата Квара выказаў свае спачуванні сем’ям загінулых.

Катэгорыя:Караблекрушэнні 2023 года
Катэгорыя:Падзеі 12 чэрвеня
Катэгорыя:Чэрвень 2023 года